text: 'সুলতান সুলেমান' এর পর এবার 'জান্নাত' :: Online BanglaNews Portal || BDlive24
  গত কয়েক বছর ধরে বাংলায় ডাবিংকৃত টিভি সিরিজ ব্যাপক জনপ্রিয়তা পেয়েছে। সে ধারাবাহিকতায় এবার বাংলাদেশে আসছে আন্তার্জাতিক পুরস্কারপ্রাপ্ত তুর্কি দীর্ঘ সিরিয়াল 'জান্নাত'। যা এখন দেখা যাবে বাংলাদেশি টিভি চ্যানেলে।
  বিখ্যাত কোরিয়ান টিভি সিরিজ 'টিয়ার্স অব হ্যাভেন' এর অনুকরণে নির্মিত হয়েছে 'জান্নাত' টিভি সিরিজটি। এটি পরিচালনা করেছেন তুর্কি নির্মাতা সাদুল্লাহ জেলেন।
  'জান্নাত' বাংলাদেশে নিয়ে এসেছে ডিজিটাল প্ল্যাটফর্মের পথিকৃৎ প্রতিষ্ঠান 'বঙ্গ'।বাংলায় এই সিরিয়ালটি ডাবিং করেছে 'প্ল্যাটফর্ম'। পুরো ডাবিং প্রক্রিয়ার তত্ত্বাবধান করছেন 'সুলতান সুলেমান' খ্যাত দীপক সুমন। আর পরিবেশনা করছে 'ভি থ্রি কমিউনিকেশন্স প্রাইভেট লিমিটেড'।
  পারিবারিক ও বর্তমান সময়ের গল্প নিয়ে নির্মিত 'জান্নাত'। একটি এতিম মেয়ের জীবনের নানা সংগ্রামের ঘটনা এই সিরিয়ালের মূল উপজীব্য। দারিদ্র্যের মধ্যে বড় হওয়া মেয়েটি যখন স্থপতি হয়ে তার স্বপ্নের প্রতিষ্ঠানে চাকরি পান। তখন তিনি ভাবেন তার জীবনের দুঃখ-দুর্দশা হয়তো দূর হতে শুরু করেছে।
  উল্টো তার জীবনে নতুন করে জটিলতার সৃষ্টি হয়। তাকে ফেলে যাওয়া মা আবারও তার জীবনে ফিরে আসেন। তবে মাতৃসুলভ স্নেহ নিয়ে নয়, বরং তীব্র বিদ্বেষ নিয়ে।
  অন্যদিকে মেয়েটির জীবনে যে প্রেম আসে, সেখানেও তার প্রতিদ্বন্দ্বী হয়ে দাঁড়ায় তার বোন। সবদিক থেকেই জীবনযুদ্ধে জর্জরিত মেয়েটি কীভাবে মুক্তি পায় নাকি মুক্তি পায় না সে কাহিনীই তুলে ধরা হয়েছে এই সিরিয়ালে।